**Lerui-ler**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ninge cum ningea odată

lerui-ler cu flori de măr

viscolește înflorind o fată

din pământ și pân-la cer

Lerui-ler cu flori de măr

doar vioară parcă ninge

și-un troian într-adevăr

lasă-n urmă câte-un înger

Doar vioara parcă ninge

viscolește înflorind o fată

soarele un strop de sânge

ninge cum ningea odată

Lerui-ler cu flori de măr

o mână mă scoate-n cer

Costel Zăgan, CEZEISME II